KUNKKU

Kunkku on shakkipelin tärkein nappula ja sitä onkin pidettävä silmällä koko pelin ajan. Kunkku on hyvin haavoittuvainen. Toisin kuin muut upseerit, se liikkuu vähän. Liikkumista rajoittaa tapa, jolla kunkun sallitaan liikkua: se saa siirtyä vain yhden askeleen kerrallaan, tosin kaikkiin suuntiin kuten kuningatarkin.

Kunkku tarvitsee paljon tukea muilta nappuloilta etenkin pelin alkuvaiheessa. Kunkku voi lyödä vihollisnappulan kuten muutkin upseerit. On kuitenkin huomattava, että se ei milloinkaan saa siirtyä vihollisnappulan uhkaamaan ruutuun. Tällöin se alistuisi shakattavaksi.

Kun vihollisnappula uhkaa kunkkua, sen on siirryttävä ruutuun, jossa sitä ei uhata. Kunkkua vastaan kohdistuvaa uhkausta sanotaan shakiksi. Ellei kunkku pääse pois shakista, kunkku on matissa ja peli päättyy.